ປ. Obama ເດີນທາງ ໄປຢ້ຽມຢາມ ເຄັນຢາ ແລະ ເອທີໂອ​ເປຍ
​ກຸ່ມ​ປົກປ້ອງສິດທິ​ມະນຸດ​ ​ຕິຕຽນການ​ເດີນທາງ ​ຂອງ ປ. Obama ​ໄປ​ປະ​ເທດ​​ເອທິ​ໂອ​ເປຍ ​ເພາະປະ​ເທດ​ດັ່ງກ່າວ ປາບປາມພວກຄັດຄ້ານ ທາງການເມືອງ.
ປະທານາທິບໍດີ ສະຫະລັດ ທ່ານ Barack Obama ອອກເດີນ ທາງໃນວັນພະຫັດມື້ນີ້ ໄປຍັງປະເທດເອທິໂອເປຍ ແລະເຄນຢາ ບ້ານເກີີດບິດາຂອງທ່ານ ໃນຂະນະທີ່ທ່ານເນັ້ນຢ້ຳເຖິງການ ເຕີບໂຕ ໃນການພົວພັນດ້ານເສດຖະກິດຂອງສະຫະລັດ ທີ່ເຊື່ອມໂຍງກັບເຂດໃຕ້ທະເລຊາຍ Sahara ໃນ Africa ທ່ານຈະເດີນທາງໄປເຖິງ ປະເທດເຄນຢາໃນວັນສຸກມື້ອຶ່ນນີ້ ບ່ອນທີທ່ານຈະເຂົ້າຮ່ວມກອງປະຊຸມສຸດຍອດ ຜູ້ບໍລິຫານ ທຸລະກິດໂລກ ທີ່ນະຄອນໄນໂຣບີ ຫລັງຈາກນັ້ນ ຕໍ່ຈາກນັ້ນ ທ່ານຈະເປັນປະທານາທິບໍດີອາເມຣິກັນຄົນທຳອິດໄປຢ້ຽມ ຢາມປະເທດເອທີໂອເປຍ ບັນດາກຸ່ມປົກປ້ອງສິດທິມະນຸດໄດ້ຕິຕຽນການເດີນທາງຂອງປະທານາທິບໍດີ Obama ໄປປະເທດເອທິໂອເປຍ ເພາະວ່າປະເທດດັ່ງກ່າວຕໍ່ການຮັບມືກັບ ພວກຄັດຄ້ານທາງ ການເມືອງ ໃນຕອນແລງວັນພຸດວານນີ້ ທ່ານ Obama ໄດ້ກ່າວກຽ່ວກັບການຄ້າກັບອາຟຣິກາ ຢູ່ພິທີຕ້ອນຮັບທີ່ທຳນຽບຂາວເພື່ອເປັນຂີດໝາຍສຳຄັນໃນການລົງນາມກ່ຽວ ກັບການເຕີບໂຕແລະໂອກາດຂອງອາຟຣິກາ ທ່ານກ່າວວ່າ ເຖິງແມ່ນວ່າ ອາຟຣິກາແມ່ນມີການທ້າທາຍ ແຕ່ອາຟຣິກາ ກໍເປັນບ່ອນສຳຄັນທີ່ມີຕະຫລາດເຕີບໂຕໄວທີ່ສຸດແຫ່ງນຶ່ງຢູ່ໃນໂລກ ທ່ານກ່າວວ່າ ທະວີບດັ່ງກ່າວໄດ້ມີໂອກາດທີ່ຈະເປັນສູນກາງເສດຖະກິດຂອງໂລກໃນຂັ້ນຕໍ່ໄປ ທ່ານກ່າວວ່າ ກົດໝາຍການຄ້າດັ່ງກ່າວ ຈະສືບຕໍ່ຊຸກຍູ້ໃຫ້ມີການປົຄອງທີ່ດີ ມີສິດທິດ້ານແຮງງານ ແລະສິດທິມະນຸດ ຢູ່ໃນອາຟຣິກາ ໃນເດືອນແລ້ວນີ້ ທ່ານ Obama ໄດ້ເຊັນຕໍ່ອາຍຸ 10 ປີ ໃຫ້ແກ່ອຳນາດການຄ້າທີ່ສຳຄັນຂອງປະເທດ ກັບອາຟຣິກາ ຊຶ່ງເປັນການດຳເນີນຄວາມພະຍາບາມເປັນເວລາ 15 ປີ ເພື່ອຊຸກຍູ້ການຄ້າຂອງສະຫະລັດ ແລະອາຟຣິກາ ທີ່ມີມູນຄ່າ 73 ພັນລ້ານໂດລາ ໃນປີແລ້ວນີ້ ກັບບັນຊີການສົ່ງສິນຄ້າອອກຂອງ ສະຫະລັດ ທີ່ປະກອບເປັນຫຼາຍກວ່າເຄິ່ງນຶ່ງຂອງ ຈຳນວນດັ່ງກ່າວ ຫລາຍກວ່າ 40 ປະເທດໃນເຂດໃຕ້ທະເລຊາຍ Sahara ສາມາດໄດ້ຮັບຜົນ ປະໂຫຍດ ທາງດ້ານການຄ້າພາຍໃຕ້ກົດໝາຍດັ່ງກ່າວ ຊຶ່ງສ່ວນໃຫຍ່ຂອງສິນຄ້າ ນຳເຂົ້າຈາກອາຟຣິກາ ມາຍັງສະຫະລັດແມ່ນບໍ່ເສຍພາສີ ສອງປະເທດທີ່ໄດ້ຮັບຜົນປະໂຫຍດຫຼາຍທີ່ສຸດແມ່ນ ປະເທດສົ່ງອອກນ້ຳມັນອັງໂກລາ ແລະໄນຈີເຣຍ